CELEX ID: 32011R0162
Publication Date: 2011-02-21

Document Text:
KOMISJONI MÄÄRUS (EL) nr 162/2011,
21. veebruar 2011,
millega määratakse kindlaks riisi sekkumiskeskused
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 41 koostoimes artikliga 4,
ning arvestades järgmist:
(1)
Komisjoni määruse (EÜ) nr 1173/2009 (2) lisa B osas on määratud kindlaks riisi sekkumiskeskused, millele on osutatud komisjoni määruse (EÜ) nr 670/2009 (3) artiklis 2. Kõnealuse määruse lisa A osa, milles olid määratud kindlaks kõva nisu sekkumiskeskused, muudeti kehtetuks 3. detsembri 2010. aasta määrusega (EL) nr 1125/2010 (millega määratakse kindlaks teravilja sekkumiskeskused ja muudetakse määrust (EÜ) nr 1173/2009) (4).
(2)
Komisjoni 11. detsembri 2009. aasta määrusega (EL) nr 1272/2009 (millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul) (5) on ette nähtud alates 2010/2011. turustusaastast kehtivad nõuded, mida tuleb täita riisi sekkumiskeskuste ja ladustamiskohtade määramisel ja heakskiitmisel.
(3)
Alates 1. septembrist 2010 tunnistatakse määrusega (EL) nr 1272/2009 kehtetuks määrus (EÜ) nr 670/2009 seoses riisiga.
(4)
Alates 1. septembrist 2010 peavad vastavalt määruse (EÜ) nr 1234/2007 artiklile 41 määratud riisi sekkumiskeskused täitma määruse (EL) nr 1272/2009 artiklites 2 ja 3 sätestatud nõudeid. Seetõttu tuleks määrus (EÜ) nr 1173/2009 kehtetuks tunnistada.
(5)
Liikmesriigid on määruse (EÜ) nr 1272/2009 artikli 55 lõike 1 kohaselt edastanud komisjonile liidu õigusaktidega nõutavatele miinimumtingimustele vastavate sekkumiskeskuste loetelu nende tegelikuks määramiseks ja kõnealuste keskustega seotud riisi ladustamiskohtade loetelu. Kui riisitootmise tase on madal või kui ühegi riisitootmispiirkonna osas ei prognoosita ülejäägi tekkimist ning kui sekkumist ei ole kasutatud märkimisväärse aja jooksul, ei ole teatavad liikmesriigid riisi sekkumiskeskusi esitanud.
(6)
Selleks et tagada riikliku sekkumiskava tõhus rakendamine, peaks komisjon määrama sekkumiskeskused vastavalt nende geograafilisele asukohale ning avaldama kõnealuste keskustega seotud ladustamiskohtade loetelu ja riikliku sekkumisega seotud ettevõtjate jaoks olulise teabe.
(7)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Riisi sekkumiskeskused, millele on osutatud määruse (EL) nr 1272/2009 artiklis 2, on esitatud käesoleva määruse lisas.
Sekkumiskeskusega seotud ladustamiskohtade aadressid ning kõnealuseid sekkumiskeskusi ja ladustamiskohti käsitlev üksikasjalik teave avaldatakse internetis (6).
Artikkel 2
Määrus (EÜ) nr 1173/2009 tunnistatakse kehtetuks.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. veebruar 2011

EuroVoc Classification:
Level 1: 100147
100157
100161
Level 2: 100191
100253
100282
Level 3: 5360
5283
2449
All Concepts: 3170
3732
5283